Diari Oficial de la Generalitat Valenciana


Sumari del DOGV 2796, del 22-07-1996 (1996/838859)

RESOLUCIÓ de 24 de maig de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'11 de desembre de 1995, que fa referència a l'aprovació definitiva de la modificació puntual número 33 de les normes subsidiàries de Planejament de Petrer.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838859


Data del document
:   24-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 24 de maig de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'11 de desembre de 1995, que fa referència a l'aprovació definitiva de la modificació puntual número 33 de les normes subsidiàries de Planejament de Petrer.   
La Comissió Territorial d'Urbanisme, en la sessió del dia 11 de desembre de 1995, va adoptar el següent acord:   
«Vist l'expedient de referència i segons aquests  
Antecedents de fet  
Primer  
L'Ajuntament, en la sessió plenària de 26 d'octubre de 1995, va acordar-ne l'aprovació provisional, després de complir els tràmits d'exposició pública, amb anuncis apareguts en el Diari Oficial de la Generalitat Valenciana, de 5 de setembre de 1995, en el Butlletí Oficial de la Província, de 27 de juliol de 1995, i en un dels diaris de més difusió provincial, el 5 d'agost de 1995. No s'hi va presentar cap al·legació.  
Segon  
La documentació, la integren una memòria justificativa i plànols d'informació i d'ordenació.  
Tercer  
Aquest expedient té com a finalitat la variació dels paràmetres establits en les normes subsidiàries per a l'àrea d'intervenció 10.1, El Paso.  
El conseller d'Obres Públiques, Urbanisme i Transports, el dia 24 de setembre de 1991, va acordar l'aprovació definitiva de la modificació puntual desena de les normes subsidiàries de Petrer, que feia referència a les àrees d'intervenció 10.1, El Paso, i 10.2, situada en la zona 10 de Salinetes Baixes.  
La que afectava l'àrea d'intervenció 10.1, El Paso, objecte d'aquest expedient, modificava els paràmetres establits en les normes subsidiàries de planejament per a la zona. En concret, els que fan referència als equipament i a les zones verdes variaven de 3.400 m2 a 5.655 m2, quant a equipament, i de 3.410 m2 a 4.500 m2, quant a zones verdes.  
Quart  
La modificació plantejada proposa modificar la superfície total de l'àrea de 28.834,00 m2 fins a 30.892,41 m2, passant 5.655,00 m2 previstos d'equipament a 4.600,87 m2, i, pel que fa a zones verdes, de 4.500,00 m2 a 6.310,00 m2. Es justifica l'augment total de l'àrea d'intervenció en un amidament real sobre el terreny i, en allò relatiu als equipaments, al·legant que les modificacions són igualment "reals, i es mantenen les alineacions i formes establides pels plànols de la modificació esmentada sense cap variació, i tots els indicis assenyalen que per error es va intercanviar la superfície de la zona verda per la d'equipament, i a l'inrevés. No hi ha variació dels paràmetres de la superfície pública, si bé ha sofrit un increment en l'amidament real sobre el terreny. Els aprofitaments es mantenen, i també les tipologies. La superfície dels vials no es modifica, només es desplaça el vial de la vora".  
Consideracions tecnicojurídiques  
Primera  
La tramitació es considera correcta, d'acord amb el que estableixen els articles 38, 39 i 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés l'abast de la modificació proposada.  
No obstant això, cal fer constar que s'ha omés el tràmit de concert previ amb aquest organisme, de gran importància pràctica, a fi d'aconseguir des del començament la desitjable coordinació interadministrativa en el procés compartit d'aprovació del planejament, però que és constitutiu d'una mera irregularitat que no invalida el procediment.  
Segona  
La documentació es considera completa, de conformitat amb l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 97 del Reglament de Planejament, en allò que resulte aplicable al contingut de la proposta.  
Tercera  
Les determinacions d'aquest expedient es consideren en línies generals correctes, tenint en compte que la modificació proposada la causa un error material, per la qual cosa no hi ha obstacles a l'aprovació definitiva des de les perspectives de les exigències de la política urbanística i territorial de la Generalitat Valenciana, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
No obstant això, cal fer les següents observacions:  
1) En els plànols presentats resulta impossible distingir quin sòl correspon a equipament i quin és el destinat a zones verdes, i cal aclarir aquest aspecte.  
2) Caldrà presentar una fitxa nova de característiques corregida, als efectes de la seua substitució.  
Quarta  
La Comissió Territorial d'Urbanisme és l'òrgan competent per a l'adopció d'aquest acord, a l'empara dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i la resta de legislació aplicable, la Comissió Territorial d'Urbanisme acorda:  
Aprovar definitivament la modificació puntual número 33 de les normes subsidiàries de planejament de Petrer, però en supedita la publicació, i, doncs, l'eficàcia, a l'esmena de les observacions efectuades en la consideració tercera.  
Vist l'acord pres per la Comissió Territorial d'Urbanisme, en la sessió del dia 11 de desembre de 1995, pel qual es va aprovar definitivament l'expedient de referència, però amb la supeditació de la publicació al compliment de certes condicions, i també la documentació presentada per l'Ajuntament el dia 16 d'abril de 1996, que compleix tots els punts de l'esmentat acord de la Comissió, resolc:  
Ordenar la publicació immediata de l'acord d'aprovació definitiva en el Diari Oficial de la Generalitat Valenciana, per a l'entrada en vigor, d'acord amb el que estableix l'article 59, apartats 2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Amb la publicació de l'aprovació definitiva no en cal la notificació individualitzada.  
Contra aquest acord, que no esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 23.1 del Reglament dels òrgans Urbanístics de la Generalitat Valenciana.  
Alacant, 24 de maig de 1996.- El president de la Comissió Territorial d'Urbanisme: Fernando Modrego Caballero.